Farul - FCSB | Cum arată ultimele dueluri dintre cele două echipe
Farul Constanța o va înfrunta de la ora 21:00 la Ovidiu pe FCSB, în a doua etapă a play-off-ului Superligii României. Marcel Bîrsan a fost delegat ca "central", iar la VAR se va afla Iulian Dima.
Farul - FCSB | Cum arată ultimele dueluri dintre cele două echipe
În stagiunea în curs, FCSB se situează pe primul loc în clasament cu 35 de puncte, în timp ce Farul Constanța ocupă a cincea poziție cu 25 de puncte, la 10 lungimi de lider.
În sezonul regular, roș-albaștrii i-au învins pe campioni la Ovidiu, scor 1-0 (Darius Olaru 56'), și au remizat pe Arena Națională, scor 1-1 (Baba Alhassan 55', Ionuț Larie 90+5').
În stagiunea trecută, Farul Constanța s-a impus în returul play-off-ului Superligii României cu 3-2, meci care i-a adus titlul lui Gică Hagi, și a pierdut în tur cu 1-2.
În sezonul regular al ediției 2022/23, "marinarii" au câștigat atât în tur, cât și în retur. Farul a învins cu 3-2 pe Arena Națională în ianuarie 2023 și cu 3-1 la Ovidiu, în august 2022.
Echipe probabile
- Farul: Buzbuchi - Boli, Larie, M. Popescu, Cr. Ganea - Vînă, Queiros, Grameni - Deaconu, L. Munteanu, I. Cojocaru
- FCSB: Târnovanu - V. Crețu, Ngezana, Dawa, Radunovic - Lixandru, Șut, Olaru - Alex Băluță, Oct.Popescu, Coman
Cum arată clasamentul play-off-ului Superligii României
-
1. *FCSB - 35 de puncte
- 2. Universitatea Craiova - 31 de puncte
- 3. CFR Cluj - 28 de puncte
- 4. Rapid - 28 de puncte
-
5. *Farul Constanța - 25 de puncte
- 6. Sepsi OSK - 23 de puncte
*FCSB și Farul Constanța au un meci în minus.
Urmăriți SPORT.RO și pe Google News